እዚ ስኑዕ ዜና ብሰፊሑ ክፈሽል ክኢሉ'ዩ። ላዕለዎት ኮሚሽነራት ካናዳ ኣብ ናይጀርያን ኬንያን ሰብ ካብ ከምዚ ዓይነት ዜና ክጥንቐቕ ኣተሓሳሲቦም'ዮም። ላዕለዋይ ኮሚሽነር ካናዳ ኣብ ናይጀርያ "እዚ ዜና እዚ ኣብ ማሕበራዊ ሚድያኹም እንተመጽአ፡ ኣይትከተልዎ ሓቒ ኣይኮነን" ክብል ኣብ ትዊተሩ ጽሒፉ። እንተኾነ፡ ናብ ካናዳ ክኸዱ ዝደልዩ ናይጀርያውያን እዚ ስኑዕ ዜና ጥራይ ኣይኮነን ተዘርጊሕሎም። ኣብ ወርሒ መጋቢት፡ ላዕለዎት ሰብ መዚ ካናዳ ኣብ ናይጀርያ ንህዝቢ ኣብ ሞባይሉ ዕውት ቪዛ ካናዳ ክመልእሎም ከም ዝኽእሉ ዝሕብር መልእኽቲ ናብ ሞባይሎም ምስ ዝመጾም ክጥንቐቑ ከም ዘለዎም ናብ ህዝቢ መልእኽቲ ኣመሓላሊፎም ነይሮም። ቤት ጽሕፈት ስደተኛታትን ጉዳይ ዜግነትን ካናዳ፡ ኣብ መርበብ ሓበሬታት ዝዝርግሑ ሓበሬታታት ብደቒቕ ከም ዝከታተሎም ንቢቢሲ ሓቢሩ። "ስኑዕ ዝኾነ ዜና ኣብ ንረኽበሉ፡ እቲ ሓቒ ንክግለጥ ቅልጡፍ ግብረ መልሲ እና ንህብ" ይብል ሓደ ካብ ላዕለዎት ሰብ መዚ ካናዳ። እቲ ዘሎ ህሉወ ኩነታትከ እንታይ እዩ?
